Document ID: 32012R0369

IZVEDBENA UREDBA KOMISIJE (EU) št. 369/2012
z dne 27. aprila 2012
o spremembi Izvedbene uredbe Komisije (EU) št. 540/2011 glede pogojev za registracijo aktivnih snovi krvna moka, kalcijev karbid, kalcijev karbonat, apnenec, poper in kremenov pesek
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 13(2) Uredbe,
ob upoštevanju naslednjega:
(1)
Aktivne snovi krvna moka, kalcijev karbid, kalcijev karbonat, apnenec, poper in kremenov pesek so bile z Direktivo Komisije 2008/127/ES (2) vključene v Prilogo I k Direktivi Sveta 91/414/EGS (3) v skladu s postopkom iz člena 24b Uredbe Komisije (ES) št. 2229/2004 (4) z dne 3. decembra 2004 o določitvi nadaljnjih podrobnih pravilih za izvajanje četrte faze delovnega programa iz člena 8(2) Direktive Sveta 91/414/EGS. Odkar je Uredba (ES) št. 1107/2009 nadomestila Direktivo 91/414/EGS, se te snovi štejejo za registrirane v skladu z navedeno uredbo in so navedene v delu A Priloge k Izvedbeni uredbi Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (5).
(2)
V skladu s členom 25a Uredbe (ES) št. 2229/2004 je Evropska agencija za varnost hrane (v nadaljnjem besedilu: Agencija) Komisiji 26. septembra 2011 predložila sklepe o strokovnem pregledu za krvno moko (6), 17. oktobra 2011 za kalcijev karbid (7), 6. julija 2011 za kalcijev karbonat (8) in apnenec (9), 4. julija 2011 za ostanek ekstrakcije mletega popra (10) in 6. julija 2011 za kremenov pesek (11). Osnutke poročil o oceni in sklepe Agencije so države članice ter Komisija pregledale v okviru Stalnega odbora za prehranjevalno verigo in zdravje živali ter 9. marca 2012 pripravile končno različico v obliki poročil Komisije o pregledu za krvno moko, kalcijev karbid, kalcijev karbonat, apnenec, ostanek ekstrakcije mletega popra in kremenov pesek.
(3)
Komisija je prijavitelje v skladu s členom 12(2) Uredbe (ES) št. 1107/2009 pozvala, naj predložijo pripombe na sklepe Agencije. Poleg tega je Komisija prijavitelje v skladu s členom 13(1) navedene uredbe pozvala, naj predložijo pripombe k osnutkom poročil o pregledu za krvno moko, kalcijev karbid, kalcijev karbonat, apnenec, ostanek ekstrakcije mletega popra in kremenov pesek. Prijavitelji so predložili pripombe, ki so bile natančno pregledane.
(4)
Potrjeno je, da se aktivne snovi krvna moka, kalcijev karbid, kalcijev karbonat, apnenec, poper in kremenov pesek štejejo za registrirane v skladu z Uredbo (ES) št. 1107/2009.
(5)
V skladu s členom 13(2) Uredbe (ES) št. 1107/2009 v povezavi s členom 6 Uredbe ter ob upoštevanju sedanjih znanstvenih in tehničnih dognanj je treba spremeniti pogoje za registracijo krvne moke, kalcijevega karbida, kalcijevega karbonata, apnenca, popra in kremenovega peska. Zlasti je primerno zahtevati dodatne potrditvene informacije o krvni moki, kalcijevemu karbonatu in popru. Hkrati bi bilo treba vnesti nekatere tehnične spremembe, še zlasti bi bilo treba ime aktivne snovi „poper“ nadomestiti z imenom „ostanek ekstrakcije mletega popra“.
(6)
Prilogo k Uredbi (EU) št. 540/2011 bi bilo zato treba ustrezno spremeniti.
(7)
Treba bi bilo določiti primeren rok za začetek uporabe te uredbe, da se bodo države članice, prijavitelji in imetniki dovoljenj za fitofarmacevtska sredstva lahko pripravili na izpolnjevanje zahtev, ki so posledica spremembe pogojev za registracijo.
(8)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Del A Priloge k Izvedbeni uredbi (EU) št. 540/2011 se spremeni v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Uporablja se od 1. septembra 2012.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. aprila 2012

Labels: 1
17
14
3
6